**PODROBNEJŠI KRITERIJI IN MERILA ZA IZBIRO PONUDNIKOV:**

Koncedent bo pri izbiri ponudnikov za podelitev koncesije uporabil naslednje kriterije in merila:

1. **Pokritost potreb institucionalnega varstva starejših oseb** glede na cilje iz Resolucije o nacionalnem programu socialnega varstva od 2013 do 2020 se pokritost točkuje največ z 25. točkami, za tiste upravne enote, ki so po podatkih pokritosti najslabše pokrite z mrežo javnih zavodov in koncesionarjev, ostale upravne enote dobijo manj točk:

pokritost upravne enote

|  |  |
| --- | --- |
| indeks pri 4.8 % pokritosti | točke |
| nad 0 do 79,99 | 25 |
| od 80 do 99,99 | 15 |
| od 100 do 109,99 | 5 |
| nad 110 | 0 |

1. **Makrolokacijski in mikrolokacijski pogoji** **do 15 točk** (ocenjuje se primernost lokacije v skladu s pogoji, ki jih določa Pravilnik o tehničnih pogojih, in sicer:

* urejena prometna infrastruktura in dostopnost - 5 točk
* konfiguracija zemljišča – dostopnost za gibalno ovirane ljudi, zelene in rekreacijske površine - 8 točk,
* vključenost objekta v urbano naselje - 2 točki.

1. **Pridobljeno pravnomočno gradbeno dovoljenje za objekt, v katerem se bo izvajala koncesija -** 10 točk.
2. **Kakovost predloženega programa izvajanja storitev** se oceni z največ 40 točkami. Največ točk pridobijo ponudniki z najbolje ocenjenim programom, ki bodo:

* storitev izvajali po sodobnih konceptih dela (psihosocialni koncept dela usmerjen v uporabnika in njegove potrebe), ki so prilagojeni posameznim ciljnim skupinam uporabnikov v okviru institucionalnega varstva in tudi storitev v skupnosti- do 5 točk,

Podrobnejšo merilo:

* prilagojena obravnava je podprta z opisanim konceptom dela za posamezno ciljno skupino, ki jo navedejo. Prilagoditev koncepta dela za posamezno ciljno skupino se točkuje z eno točko, prav tako se z eno točko točkujejo storitve in oblike pomoči, ki jih izvajalec izvaja v skupnosti, na domu ali za uporabnike, ki živijo doma in za njihove svojce oz. neformalne oskrbovalce (pomoč na domu, dnevno varstvo, socialni servis, izobraževanje, svetovanje in različne oblike podpore za starejše, ki živijo doma ter za neformalne oskrbovalce - največ 5 točk,
* izkazovali organizacijo manjših bivalnih enot do 12 oseb ( gospodinjskih skupin in drugo) na ločene organizacijske enote (ki zagotavljajo zasebnost, varnost in domačnost), s samostojnimi komunikacijskimi potmi, ki omogočajo učinkovito preprečevanje in obvladovanje okužb - do 10 točk, v skladu s smernicam in navodili:
* Ministrstva za zdravje:

<https://www.gov.si/teme/koronavirus-sars-cov-2/za-izvajalce-zdravstvene-dejavnosti/>

* Nacionalne komisije za preprečevanje in obvladovanje bolnišničnih okužb <https://www.gov.si/zbirke/delovna-telesa/nacionalna/>
* Nacionalnega inštituta za javno zdravje <https://www.nijz.si/sl/koronavirus-za-strokovno-javnost> in
* Zbornice zdravstvene in babiške nege Slovenije <https://www.zbornica-zveza.si/aktualno-o-covid-19/>.

Podrobnejšo merilo:

* organizacija bivanja v manjših bivalnih enotah (do 12 oseb) - 5 točk;
* zagotovitev komunikacijskih poti, ki omogočajo učinkovito preprečevanje in obvladovanje okužb - 5 točk (zariše se v tlorise idejne zasnove);
* zagotovili varovane oddelke po Zakonu o duševnem zdravju - 10 točk,

Podrobnejšo merilo: če zagotovi varovani oddelek za 12 oseb (največ dva varovana oddelka za 12 oseb), ki ustreza pogojem Pravilnika o kadrovskih, tehničnih in prostorskih pogojih za izvajanje nalog na področju duševnega zdravja za izvajalce institucionalnega varstva ter centre za socialno delo ter o postopku njihove verifikacije in pridobi verifikacijo varovanega oddelka - 10 točk.

* zagotavljali izvajanje koncesije v obsegu najmanj 1/3 enoposteljnih sob - 5 točk,
* zagotavljali storitev za stanovalce z demenco in sorodnimi stanji - do 10 točk,

Podrobnejšo merilo: (20% od skupnega števila zaprošenih mest - 2 točki, 30% 5 točk, 40% - 7 točk, od 50% - 10 točk.

1. **Cena storitve** se oceni z največ 10 točkami, pri čemer dobijo največ točk ponudniki s ceno, ki je nižja od povprečne cene oskrbe I v letu 2020, ki znaša 25,17 EUR na oskrbni dan oz. povprečne cene oskrbe IV, ki znaša 37,79 EUR na oskrbni dan, ostali pa sorazmerno manj.